Vytautas Masiulis

Vytautas Masiulis (1955 m. gruodžio 20 d. Biržų rajone – 2024 m. gegužės 21 d.)MIRĖ BUVĘS ROKIŠKIO RAJONO MERAS VYTAUTAS MASIULIS. Rokiškio rajono savivaldybė. Nuoroda tikrinta 2024-05-22. – Lietuvos ir Rokiškio rajono savivaldybės politinis bei visuomenės veikėjas.Seimo rinkimai 2000 m. Vytautas Masiulis vrk.lt

 Biografija 

1975 m. Panevėžio politechnikume baigė pramoninės ir civilinės statybos specialybę. 1975–1977 m. atliko privalomą karinę tarnybą. 1985 m. baigė Vilniaus inžinerinio statybos instituto statybos organizavimo ir ekonomikos specialybę, įgijo inžinieriaus ekonomisto kvalifikaciją.

1977–1987 m. Rokiškio rajono statybos organizacijoje darbų vykdytojas. 1987–1992 m. Rokiškio rajono Žiobiškio kolūkio vyriausiasis inžinierius statybininkas. 1992–1995 m. – uždarosios akcinės bendrovės „Arka“ pirmininkas. 1995–1999 m. – Rokiškio rajono savivaldybės meras. 1999–2004 m. – Lietuvos žemės ūkio banko (pasikeitus pavadinimui NORD/LB Lietuva) Rokiškio skyriaus valdytojas. Nuo 2004 m. – akcinės bendrovės „Suskystintos dujos“ Rokiškio dujų ūkio viršininkas.Mirė buvęs Rokiškio rajono meras 15min.lt

Nuo 1988 m. įsijungė į Sąjūdžio veiklą, buvo renkamas į rajono Sąjūdžio tarybą. Vėliau buvo vienas iš trijų Tėvynės sąjungos (Lietuvos konservatorių) partijos skyriaus steigėjų rajone. 1999 m. Tėvynės liaudies partijos staigėjas. Organizavo Tėvynės liaudies partijos Rokiškio skyrių ir buvo išrinktas jo pirmininku. 2001–2003 m. – Dešiniųjų sąjungos narys, tarybos narys, Rokiškio skyriaus pirmininkas. 2003 m. Dešiniųjų sąjungai susijungus su Tėvynės sąjunga išrinktas Tėvynės sąjungos Priežiūros komiteto, tarybos nariu.

1991–1995 m. Rokiškio rajono savivaldybės tarybos deputatas, 1995–1997 ir 1997–1999 m. Rokiškio rajono savivaldybės tarybos narys.

Turėjo dukteris – Vaidą ir Rimgailę, sūnų Darių.

 Šaltiniai 

Kategorija:Rokiškio merai